सपा नेता की गोली मारकर हत्या  
उत्तर प्रदेश में बलिया जिले के बैरिया क्षेत्र में समाजवादी पार्टी के एक स्थानीय नेता की उसके घर के दरवाजे पर गोली मारकर हत्या कर दी गई है।
उत्तर प्रदेश में बलिया जिले के बैरिया क्षेत्र में समाजवादी पार्टी के एक स्थानीय नेता की उसके घर के दरवाजे पर गोली मारकर हत्या कर दी गई है। पुलिस सूत्रों ने आज यहां बताया कि इब्राहिमाबाद में कल रात अज्ञात बदमाशों ने सपा के स्थानीय नेता दयानंद सिंह को उसके घर के दरवाजे पर गोली मार दी जिससे वह गम्भीर रूप से घायल हो गये।  सूत्रों के मुताबिक दयानंद ने अस्पताल ले जाते वक्त रास्ते में दम तोड़ दिया। पुलिस ने शव को कब्जे में लेकर पोस्टमार्टम के लिये भेजा है। मामले की जांच की जा रही है।